b'\n_START_ARTICLE_\nKobalaminas\n_START_SECTION_\n\xc5\xa0altiniai\n_START_PARAGRAPH_\nKobalamino \xc5\xa1altiniai - dirvo\xc5\xbeemis ir nesterilus vanduo, gyv\xc5\xabnin\xc4\x97s kilm\xc4\x97s produktai, augaliniame maiste aptinkamas su dirvos liku\xc4\x8diais. Vitaminas aptinkamas kepenyse, inkstuose, \xc5\xa1irdyje, m\xc4\x97soje, \xc5\xbeuvyje, piene, kiau\xc5\xa1iniuose, j\xc5\xabr\xc5\xbeol\xc4\x97se, ir tam tikro tipo miel\xc4\x97se. Vitamin\xc4\x85 B\xe2\x82\x81\xe2\x82\x82,kartu su vitaminu K, sintetina storojoje \xc5\xbearnoje, dirvoje ir vandenyje gyvenan\xc4\x8dios bakterijos._NEWLINE_Netradiciniai nat\xc5\xabralus viramino B12 \xc5\xa1altiniai taip pat egzistuoja, ta\xc4\x8diau j\xc5\xb3 panaudojimas kaip B12 maisto \xc5\xa1altinis yra abejotinas. Pavyzd\xc5\xbeiui, augalai i\xc5\xa1traukti i\xc5\xa1 \xc5\xbeem\xc4\x97s, o ne plauti skrupulingai gali tur\xc4\x97ti B12 liku\xc4\x8dius i\xc5\xa1 bakterij\xc5\xb3, esan\xc4\x8di\xc5\xb3 aplinkiniame dirvo\xc5\xbeemyje. B12 taip pat randama e\xc5\xbeer\xc5\xb3 vandenyje, kuris nebuvo dezinfekuotas. Kai kurie vabzd\xc5\xbeiai tokie kaip termitai turi B\xe2\x82\x81\xe2\x82\x82 gaminama j\xc5\xb3 vir\xc5\xa1kinimo trakte bakterij\xc5\xb3 analogi\xc5\xa1kai kaip atrajojantis gyv\xc5\xabnai.< Pats \xc5\xbemogaus vir\xc5\xa1kinimo traktas gali tur\xc4\x97ti B\xe2\x82\x81\xe2\x82\x82 gaminan\xc4\x8dias bakterijas plonojoje \xc5\xbearnoje, bet neai\xc5\xa1ku ar pakankamas vitamino kiekis gali b\xc5\xabti pagamintas mitybos poreikiams patenkinti._NEWLINE_K\xc5\xabnas gali sukaupti vitamino B\xe2\x82\x81\xe2\x82\x82 atsargas, kuri\xc5\xb3 u\xc5\xbetenka keleriems metams. Bet \xc5\xbemogui senstant, vitamino B\xe2\x82\x81\xe2\x82\x82 stoka gali pasireik\xc5\xa1ti d\xc4\x97l to, kad sutrinka \xc5\xa1io vitamino \xc4\xafsisavinimas. Per\xc5\xbeengus 50 met\xc5\xb3 rib\xc4\x85 10-30\xc2\xa0% \xc5\xbemoni\xc5\xb3 patiria atrofin\xc4\xaf gastrit\xc4\x85, d\xc4\x97l kurio suma\xc5\xbe\xc4\x97ja skrand\xc5\xbeio r\xc5\xabg\xc5\xa1ties. Kadangi skrand\xc5\xbeio r\xc5\xabg\xc5\xa1tis yra itin svarbi skaidant maistines med\xc5\xbeiagas, gali sutrikti vitamino B\xe2\x82\x81\xe2\x82\x82 pasisavinimas. D\xc4\x97l to yra rekomenduojama, kad vyresni nei 50 met\xc5\xb3 naudot\xc5\xb3 maist\xc4\x85 kuris yra papildytas vitamino B\xe2\x82\x81\xe2\x82\x82. Krono liga taip pat gali paveikti vitamino B\xe2\x82\x81\xe2\x82\x82 pasisavinim\xc4\x85.\n_START_SECTION_\nSavyb\xc4\x97s\n_START_PARAGRAPH_\nVitaminas B\xe2\x82\x81\xe2\x82\x82 tirpsta vandenyje, kaupiamas organizme. \xc5\xa0io vitamino apykaitai svarb\xc5\xabs vitaminai C, B\xe2\x82\x82 ir B\xe2\x82\x86._NEWLINE_Kobalaminus gamina \xc5\xbearnyno bakterijos, ta\xc4\x8diau jie n\xc4\x97ra \xc4\xafsiurbiami \xe2\x80\x93 jie yra pasisavinami tik skrandyje.\n_START_SECTION_\nPoveikis\n_START_PARAGRAPH_\nKobalaminai svarb\xc5\xabs genetin\xc4\x97s med\xc5\xbeiagos strukt\xc5\xabros formavimui, u\xc5\xbetikrinant DNR metilinim\xc4\x85, raudon\xc5\xb3j\xc5\xb3 kraujo k\xc5\xabneli\xc5\xb3 susidarymui, l\xc4\x85steli\xc5\xb3 dalijimuisi._NEWLINE_Taip pat reguliuoja maisto energijos kaupim\xc4\x85 raumen\xc5\xb3 audiniuose ir kraujodar\xc4\x85, aktyvina folio r\xc5\xabg\xc5\xa1t\xc4\xaf, ma\xc5\xbeina cholesterolio koncentracij\xc4\x85 kraujo plazmoje.\n_START_SECTION_\nPoreikis\n_START_PARAGRAPH_\nVitamino reikia 3 mikrogram\xc5\xb3 per par\xc4\x85. N\xc4\x97\xc5\xa1\xc4\x8dioms ir maitinan\xc4\x8dioms moterims vitamino reikia 4 mikrogram\xc5\xb3 per par\xc4\x85.\n_START_SECTION_\nTr\xc5\xabkumas\n_START_PARAGRAPH_\nVitamino B\xe2\x82\x81\xe2\x82\x82 tr\xc5\xabkumo simptomai pana\xc5\xa1us \xc4\xaf anemij\xc4\x85. Tr\xc5\xabkumas pasirei\xc5\xa1kia pabalusia oda, suma\xc5\xbe\xc4\x97jusiu energingumu, nuovargiu, oro tr\xc5\xabkumu, ma\xc5\xbeakraujyst\xc4\x97, degantis lie\xc5\xbeuvis, pageltusi gleivin\xc4\x97, silpnumo jausmas pakr\xc5\xabtinyje, pakrikusi psichika.. Neurologiniai simptomai pasirei\xc5\xa1kia gal\xc5\xabni\xc5\xb3 dilg\xc4\x8diojimu arba nutirpimu, sutrikusia eisena, atminties sutrikimais, demencija, sutrikusia orientacija, vizualiniais sutrikimais, nemiga, \xc5\xa1lapimo pusl\xc4\x97s ir viduri\xc5\xb3 sutrikimais._NEWLINE_Kobalamin\xc5\xb3 tr\xc5\xabkumas yra pla\xc4\x8diai paplit\xc4\x99s visuomen\xc4\x97je. Bostono Tufts universitete atliktas tyrimas parod\xc4\x97, kad net 39% tiriam\xc5\xb3j\xc5\xb3 kraujo plazmoje vitamino B\xe2\x82\x81\xe2\x82\x82 koncentracija buvo \xc5\xbeemiau 258 pmol/l. \xc5\xa0io rodiklio \xc5\xbeemiausia normos riba yra skirtinga skirtingose \xc5\xa1alyse, pvz., Japonijoje ji pakelta iki 550 pmol/l siekiant i\xc5\xa1vengti Vakaruose da\xc5\xbenos demencijos, neurologini\xc5\xb3 ir psichiatrini\xc5\xb3 susirgim\xc5\xb3. Visi\xc5\xa1kai negaunant vitamino B\xe2\x82\x81\xe2\x82\x82, suaugusiems tr\xc5\xabkumas pasijunta po 5-10 met\xc5\xb3, nes ilg\xc4\x85 laik\xc4\x85 gali b\xc5\xabti naudojamos organizme sukauptos atsargos. K\xc5\xabdikiams, kuri\xc5\xb3 motinoms \xc5\xa1io vitamino tr\xc5\xabko n\xc4\x97\xc5\xa1tumo ir maitino kr\xc5\xabtimi metu, jo tr\xc5\xabkumas gali pasireik\xc5\xa1ti i\xc5\xa1kart.\n_START_SECTION_\nPerteklius\n_START_PARAGRAPH_\nVitaminas prakti\xc5\xa1kai nenuodingas, retais atvejais perdozavus gali atsirasti paprast\xc5\xb3j\xc5\xb3 spuog\xc5\xb3, pa\xc5\xabm\xc4\x97ti \xc5\xbevynelin\xc4\x97.\n_START_SECTION_\nPerna\xc5\xa1a ir kaupimas\n_START_PARAGRAPH_\nVitamin\xc4\x85 B\xe2\x82\x81\xe2\x82\x82 organizme perne\xc5\xa1a ir jungia \xc4\xafvairi\xc5\xabs baltymai. Maisto B\xe2\x82\x81\xe2\x82\x82 yra sujungtas su baltymais. Skrandyje B\xe2\x82\x81\xe2\x82\x82 atskiriamas nuo baltym\xc5\xb3 ir sujungiamas su taip vadinamu R baltymu, kuris j\xc4\xaf (ir kitus korinoidus) perne\xc5\xa1a \xc4\xaf plon\xc4\x85sias \xc5\xbearnas. \xc4\x8cia kasos fermentai atskiria B\xe2\x82\x81\xe2\x82\x82 nuo R baltymo ir jungia su IF. Tai yra B\xe2\x82\x81\xe2\x82\x82 absorbcijai b\xc5\xabtinas neuramino r\xc5\xabg\xc5\xa1ties turintis glikoproteinas IF (savitasis intrinsic factor), esantis skrand\xc5\xbeio gleivin\xc4\x97je. Jis sudaro su vitaminu B\xe2\x82\x81\xe2\x82\x82 pepsinui atspar\xc5\xb3 kompleks\xc4\x85, absorbuojam\xc4\x85 apatin\xc4\x97je \xc5\xbearnyno dalyje. \xc5\xbdarnyno l\xc4\x85stel\xc4\x97ms absorbavus B\xe2\x82\x81\xe2\x82\x82, jis jungiamas su kitais R baltymais: transkobalaminu 2 (TC2 arba TCII) arba haptakorinu. TC2 perne\xc5\xa1a B\xe2\x82\x81\xe2\x82\x82 \xc4\xaf kitus k\xc5\xabno audinius. Vis\xc5\xb3 audini\xc5\xb3 l\xc4\x85stel\xc4\x97s turi TC2 receptorius._NEWLINE_Serumo B\xe2\x82\x81\xe2\x82\x82 pristatantys baltymai yra TCII, o atsargos baltymai haptakorinai yra TCI ir TCIII. Biologi\xc5\xa1kai aktyvaus B\xe2\x82\x81\xe2\x82\x82 kiekis koreliuoja su holo - transkobalamino (HoloTCII) koncentracija. \xc5\xa0i B\xe2\x82\x81\xe2\x82\x82 forma sudaro 6-25 proc. bendro plazmos B\xe2\x82\x81\xe2\x82\x82 kiekio (kitas sujungtas su haptokorinais).\n_START_SECTION_\nTyrimai\n_START_PARAGRAPH_\nGeorge Minot ir William Murphy XX a. prad\xc5\xbeioje pasi\xc5\xabl\xc4\x97 kepen\xc5\xb3 terapij\xc4\x85 piktybine anemija sergantiems \xc5\xbemon\xc4\x97ms, pasteb\xc4\x97j\xc4\x99, kad toki\xc5\xb3 ligoni\xc5\xb3 b\xc5\xabkl\xc4\x97 pager\xc4\x97ja valgant kepenis. U\xc5\xbe tai G. H. Whipple, G. R. Minot ir W. P. Murphy 1934 metais buvo apdovanotas Medicinos Nobelio premija. Ta\xc4\x8diau tuo metu jie dar ne\xc5\xbeinojo, kad b\xc5\xabtent vitaminas B\xe2\x82\x81\xe2\x82\x82 yra atsakingas u\xc5\xbe gydom\xc4\x85j\xc4\xaf poveik\xc4\xaf. Kepenyse esanti med\xc5\xbeiaga buvo pavadinta "antianeminiu faktoriumi", o 1948 m. i\xc5\xa1skirta ir pavadinta vitaminu B\xe2\x82\x81\xe2\x82\x82. Cianokobalamino molekul\xc4\x97s chemin\xc4\x99 strukt\xc5\xabr\xc4\x85 Rentgeno kristalografijos metodu nustat\xc4\x97 kitos Nobelio premijos laureat\xc4\x97s Dorothy Crowfoot Hodgkin laboratorija 1955 metais._NEWLINE_XX a. antroje pus\xc4\x97je kobalamin\xc5\xb3 apykait\xc4\x85 bei j\xc5\xb3 svarb\xc4\x85 augimo procesams intensyviai tyr\xc4\x97 daugelio valstybi\xc5\xb3 mokslini\xc5\xb3 institut\xc5\xb3 molekulin\xc4\x97s genetikos bei molekulin\xc4\x97s onkologijos laboratorijos. Lietuvoje B\xe2\x82\x81\xe2\x82\x82 apykait\xc4\x85 tyrin\xc4\x97jo Lietuvos Moksl\xc5\xb3 Akademijos Biochemijos instituto Moksl\xc5\xb3 Akademijos nar\xc4\x97s korespondent\xc4\x97s prof. Sofijos Kanopkait\xc4\x97s vadovauta laboratorija.'